
P R A V I L N I K 
MoslaVINA Kutina 2024. -
30. Izložba vina Hrvatske i vina izvornih sorti
Članak 1.

30. izložbu vina Hrvatske i vina izvornih sorti (u daljnjem tekstu: MoslaVINA), organizira Udruga vinogradara i voćara Moslavine »Lujo Miklaužić« Kutina i za to imenuje Organizacijski odbor.

Članak 2.

Na MoslaVINI mogu sudjelovati pravne i fizičke osobe, proizvođači vina proizvedenog od sorti koje se uzgajaju na području vinogradarskih regija Hrvatske i vina proizvedenih od izvornih (autohtonih) hrvatskih sorti proizvedenih na području Republike Hrvatske, te gosti iz vinorodnih područja iz inozemstva.
Članak 3.

Proizvođači koji prijavljuju svoja vina za ocjenjivanje moraju proizvoditi vino sukladno zakonskim propisima države u kojoj proizvode
Članak 4.

Izlagači moraju za ocjenjivanje dostaviti od svakog prijavljenog uzorka šest (6) boca, propisno zatvorenih i s vlastitim naljepnicama, te napravljenu analizu vina od za to ovlaštene ustanove. Dobitnici najbolje ocijenjenih vina iz članka 11 ovoga pravilnika, dužni su dostaviti još šest (6) boca, za potrebe i kušanja vina na izložbi.
Članak 5.

Za sudjelovanje na MoslaVINI izlagači dužni su ispuniti Prijavni listić i uplatiti 11,00 € kotizacije po uzorku s analizom, a 16,00 € po uzorku za vina bez analize.
Za članove Udruge vinogradara i voćara Moslavine »Lujo Miklaužić« Kutina cijena kotizacije po uzorku s analizom iznosi 7,00 €, odnosno 11,00 € po uzorku za vina bez analize. 
Za sve izlagače izvornih (autohtonih) hrvatskih sorti (članak 6 ovog pravilnika) cijena kotizacije po uzorku s analizom iznosi 7,00 €, odnosno 11,00 € po uzorku za vina bez analize.
Članak 6.

Izvorne (autohtone) sorte iz kojih se proizvode bijela vina: Bogdanuša, Botun, Bratkovina, Cetinka bijela, Debit, Gegić, Grk, Kraljevina, Kujundžuša, Kurtelaška bijela, Malvasija dubrovačka, Malvazija istarska bijela, Maraština, Medena, Moslavac, Palaruša bijela, Plavec žuti, Pošip, Prč, Dišeća ranina, Šipelj, Škrlet, Trbljan bijeli, Vugava bijela, Zlatarica, Žlahtina.

Izvorne (autohtone) sorte iz kojih se proizvode crvena vina: Babić, Bratkovina crna, Croattina, Dobričić, Drnekuša, Hrvatica crna, Ninčuša, Okatac, Crljenak kaštelanski, Plavac mali, Plavina, Trojšćina, Zadarska crna.
Članak 7.

Na Izložbi mogu sudjelovati vina kemijski analizirana na sljedeće sadržaje: alkohol, ukupne kiseline, slobodni sumpor, te ostatak šećera po potrebi. 

Vina ocjenjuju kvalificirani ocjenjivači sastavljeni od predsjednika i pet članova komisije
Ocjenjivanje vina provodi se prema međunarodnoj metodi 100 pozitivnih bodova, sukladno prijedlogu Međunarodnog ureda za lozu i vino u Parizu (Office Internationale de lavigne et du vin – OIV).
Članak 8.

Uvjete kojima se osigurava pravilan rad Ocjenjivačke komisije i anonimnost ocjenjivanih uzoraka osigurava Organizacijski odbor.

Članak 9.

Na temelju postignutih bodova vinima se dodjeljuju diplome i to:

	velika zlatna diploma
	od 91,00 do 100,00 bodova

	zlatna diploma
	od 85,00 do 90,99 bodova

	srebrna diploma
	od 80,00 do 84,99  bodova

	brončana diploma
	od 75,00 do 79,99 bodova

	priznanje
	od 70,00 do 74,99 bodova


Članak 10.
Voćna vina ocjenjuju se po Buxbaum metodi 20 pozitivnih bodova.

	Zlatna diploma
	od 18,01 do 20,00

	Srebrna diploma
	od 16,01 do 18,00

	Brončana diploma
	od 14,01 do 16,00

	Priznanje
	od 12,00 do 14,00


Članak 11.

Na MoslaVINI se dodjeljuju nagrade za: 
1. Najbolje ocijenjeno vino mladih škrleta,
2. Najbolje ocjenjeno vino odležanih škrleta
3. Najbolje ocijenjeno vino drugih bijelih autohtonih sorti, 

4. Najbolje ocijenjeno vino drugih crnih autohtonih sorti,
5. Najbolje ocijenjeno predikatno vino,

6. Najbolje ocjenjeno pjenušavo vino,
7. Najbolje ocijenjeno vino članova udruge.

Nagrade se mogu dodijeliti samo za vina sa zlatnom diplomom i ako u kategoriji ima minimalno 5 zaprimljenih uzoraka
Dva ili više najbolje ocijenjenih vina koja imaju isti broj bodova u pojedinoj kategoriji idu u pripetavanje te se odlučuje o najboljem i njemu se dodjeljuje bod više i proglašava pobjednikom kategorije.

Članak 12.

Nastupanjem na MoslaVINI izlagači istovremeno prihvaćaju Pravilnik Izložbe i obveze koje proizlaze iz njegovih odredbi.

Članak 13.

Tumačenje ovog Pravilnika u nadležnosti je Upravnog odbora, a sve što u njemu nije uređeno, uredit će svojim odlukama Upravni odbor.
U Kutini 08.4. 2024.
Predsjednik Udruge vinogradara i voćara 

Moslavine „Lujo Miklaužić“ Kutina
Krešimir Lenić, dipl. ing. agro.
